ବୁଲସ୍ ଇମ୍ପେଟିଗୋ

ବୁଲସ ଇମ୍ପେଟିଗୋ (ଇଂରାଜୀ ଭାଷାରେ  Bullous impetigo) ହେଉଛି ଏକ ଜୀବାଣୁ ଜନିତ ଚର୍ମ ସଂକ୍ରମଣ ଯାହା ଫଳରେ ବଡ଼ ବଡ଼ ଫୋଟକା ସୃଷ୍ଟି ହୁଏ । ସମୟ ସହିତ ଏହି ଫୋଟକା ସଂଖ୍ୟା ପ୍ରାୟ ବୃଦ୍ଧି ପାଏ ଏବଂ ଯେତେବେଳେ ଏଗୁଡ଼ିକ ଫୁଟିଯାଏ ସେତେବେଳେ ଏକ ହଳଦିଆ କ୍ଷତ ଦାଗ ରହେ । ସେଗୁଡ଼ିକ ଚିପିଲେ ଦରଜ ହୋଇଥାଏ କିମ୍ବା କୁଣ୍ଡେଇ ହୋଇପାରେ । ଯେଉଁ ସ୍ଥାନଗୁଡ଼ିକରେ ଚର୍ମ ଘଷି ହୋଇଥାଏ, ସେହି ସ୍ଥାନ ପ୍ରଭାବିତ ହୁଏ, ଯେପରିକି  ଜଙ୍ଘ ।  ଅନ୍ୟାନ୍ୟ ଲକ୍ଷଣଗୁଡ଼ିକ ମଧ୍ୟରେ ଜ୍ୱର କିମ୍ବା ବର୍ଦ୍ଧିତ ଲସିକା ଗ୍ରନ୍ଥି ହୋଇପାରେ । ଜଟିଳତାରେ ଚର୍ମ ଘା' ହୋଇପାରେ, ଯାହାକୁ ଏକଥାଇମା କୁହାଯାଏ । 

ଏହା ସ୍ଟାଫିଲୋକୋକସ ଅରିଅସ ଜୀବାଣୁଦ୍ୱାରା ନିର୍ଦ୍ଦିଷ୍ଟ ବିଷାକ୍ତ ପଦାର୍ଥ ଉତ୍ପାଦନ କରେ ଯାହା ଚର୍ମର ଉପର ସ୍ତରର କୋଷଗୁଡ଼ିକ ମଧ୍ୟରେ ସଂଯୋଗକୁ ବାଧା ଦେଉଥାଏ ।  ଏହା ସଂକ୍ରାମକ ଏବଂ ନିକଟ ସମ୍ପର୍କ ମାଧ୍ୟମରେ ବ୍ୟାପିଥାଏ।  ରୋଗ ନିର୍ଣ୍ଣୟ ପ୍ରାୟ ଲକ୍ଷଣ ଏବଂ ପରୀକ୍ଷା ଉପରେ ଆଧାରିତ ହୁଏ ଏବଂ ଜୀବାଣୁ କଲଚର ଦ୍ୱାରା ନିଶ୍ଚିତ କରାଯାଏ।  ଅସ୍ପଷ୍ଟ କ୍ଷେତ୍ରରେ ବାୟୋପ୍‌ସି ଉପଯୋଗୀ ହୋଇପାରେ ।

ଏହାର ଚିକିତ୍ସାରେ ସାଧାରଣତଃ ସେଫାଲେକ୍ସିନ୍, ଆମୋକ୍ସିସିଲିନ୍ / କ୍ଲାଭ୍ୟୁଲାନିକ ଏସିଡ କିମ୍ବା ଡକ୍ସିସାଇକ୍ଲିନ୍ ଭଳି ଆଣ୍ଟିବାୟୋଟିକ୍ ପାଟିରେ ଦିଆଯାଏ ।  ଫଳାଫଳ ସାଧାରଣତଃ ଭଲ ହୁଏ ଏବଂ ୩ ସପ୍ତାହ ମଧ୍ୟରେ ସମାଧାନ ହୁଏ; ତଥାପି କ୍ୱଚିତ୍ ସ୍କାର୍ଲେଟ ଜ୍ୱର, ଷ୍ଟାଫିଲୋକୋକାଲ୍ ସ୍କାଲଡେଡ୍ ସ୍କିନ୍ ସିଣ୍ଡ୍ରୋମ୍ (SSSS), କିମ୍ବା ବୃକକ୍ ସମସ୍ୟା, ବିଶେଷକରି ପୋଷ୍ଟଷ୍ଟ୍ରେପ୍ଟୋକୋକାଲ୍ ଗ୍ଲୋମେରୁଲୋନେଫ୍ରାଇଟିସ୍ ହୋଇପାରେ । 

ପିଲାମାନଙ୍କଠାରେ ପ୍ରାୟ ୩% ରାସ ପାଇଁ ବୁଲସ୍ ଇମ୍ପେଟିଗୋ ସାଧାରଣତଃ ଦାୟୀ ହୋଇଥାଏ ।  ଏହା ଇମ୍ପେଟିଗୋର ୩୦% ମାମଲା ପାଇଁ ଦାୟୀ, ଅନ୍ୟ ୭୦% ଅଣ-ବୁଲସ ଇମ୍ପେଟିଗୋ ପାଇଁ ଦାୟୀ ରହେ । ଅଧିକାଂଶ ମାମଲା ଦୁଇ ବର୍ଷରୁ କମ୍ ବୟସର ପିଲାମାନଙ୍କଠାରେ ଘଟେ । ଯେତେବେଳେ ଏହା ବୟସ୍କମାନଙ୍କଠାରେ ହୁଏ, ଏଚଆଇଭି/ଏଆଇଡି ସମେତ ଦୁର୍ବଳ ପ୍ରତିରକ୍ଷା କାର୍ଯ୍ୟ ପାଇଁ ପରୀକ୍ଷା କରାଯିବା ଉଚିତ ।

 ଆଧାର 

Category:ଚିକିତ୍ସା ବିଜ୍ଞାନ
ଶ୍ରେଣୀ:Translated from MDWiki